Raste pritisak na Siriju
Savet bezbednosti UN danas razgovara o zajedničkom saopštenju kojim bi se osudilo nasilje nad demonstrantima
U jeku izveštaja o tome da sve više tenkova i vojnika izlaze na ulice u nastojanju da uguše bunt protiv vlade, međunarodni diplomatski pritisak na Siriju postaje sve veći. Članovi saveta bezbednosti Ujedinjenih nacija trebalo bi danas da se dogovore o usvajanju zajedničkog saopštenju u kojem se osuđuje primena nasilja protiv učesnika protesta u Siriji. Francuski zvaničnici navode da pet zemalja Evropske unije nameravaju da pozovu svoje ambasadore na konsultacije u okviru pritiska na Siriju da okonča represivne mere. Agencija Rojters javlja da će evropski funkcioneru u petak razmatrati mogućnost zavođenja sankcija Siriji. Savet Ujedinjenih nacija za ljudska prava saopštio je da će u petak održati specijalnu sednicu o Siriji, takođe sa ciljem da se predsednik Bašar al-Asad privoli da prekine napade na civile. Juče je generalni sekretar UN-a Ban Ki-mun zatražio otvaranje nezavisne istrage o tom nasilju, osudivši upotrebu tenkova i bojeve municije tokom gušenja protesta, u kojima je na stotine ljudi ranjeno i ubijeno. Rano jutros u pribalnom mestu Banias i u Dumi, jednom od predgrađa Damaska, raspoređen je dodatni broj vojnika, dok su u gradu Dara položaji pripadnika snaga bezbednosti dobili pojačanja. U antivladinim protestima koji su izbili prošlog meseca ubijeno je više od 400 ljudi. Sirijska organizacija za ljudska prava Savasija navodi da je najmanje 500 osoba uhapšeno.